Source: http://www.digilelut.fi/2012/10/yle-hd-kanava-aloittaa-kokopaivaiset-lahetykset-huomenna/
Timestamp: 2017-06-24 17:33:22+00:00

Document:
Yle HD -kanava aloittaa kokopäiväiset lähetykset huomenna | Digilelut
Yle HD -kanava aloittaa kokopäiväiset lähetykset huomenna
30.10.2012 Yle HD -kanava aloitti teräväpiirtolähetykset toukokuussa 2011, mistä lähtien kanava on esittänyt ohjelmaa noin klo 17 – 23. Yle tekniikka on nyt kertonut Digilelujen lukijalle, että Yle HD -kanava aloittaa kokopäiväiset lähetykset huomenna aamulla klo 6.50. Yle HD esittää muutoksen jälkeen arkisin kaikki Yle TV2:n ja viikonloppuisin kaikki Yle TV1:n ohjelmat. Alkuperäisen suunnitelman mukaan Yle HD -kanavan kokopäiväiset lähetykset piti aloittaa jo 17.10.2012.
Tällä hetkellä aitona teräväpiirtona esitetään kotimaista draamaa ja dokumentteja sekä ulkomaisia ohjelmia. Ylen oman teräväpiirtotuotannon määrä tulee kasvamaan tulevaisuudessa studioiden ja tuotantokaluston uusimisen myötä. Kaikki Yle HD:n aidosti teräväpiirtona esittämät ohjelmat löytyvät Ylen HD -sivulta.
Esimerkiksi sarjat Misfits, Uusi päivä, Boardwalk Empire, Kotikatu sekä Borgiat, maan ja taivaan valtiaat esitetään Yle HD -kanavalla aitona teräväpiirtona.
Avainsanat: hd, kanavat, lähetykset, yle Seuraa Digileluja

References: HD 
 HD 
 HD 
 HD 
 HD 
 HD 
 HD 
 HD